# Formulering af fremgangsmåde

*Eksempel:*

**Fremgangsmåde:**

* Fem reagensglas nummereres, så de kan kendes fra hinanden.
* Af en skrællet kartoffel skæres fem ensartede stykker, ca 1\*1\*4 cm.
* Hvert stykke vejes, vægten noteres og stykkerne lægges ved hver deres reagensglas med nummer.
* Der fremstilles nu fem forskellige opløsninger af sukker:

Opløsning 1: 22,5 g/L

Opløsning 2: 45 g/L

Opløsning 3: 90 g/L

Opløsning 4: 180 g/L

Opløsning 5: 225 g/L

* Opløsningerne fordeles nu i de fem reagensglas, og kartoffelstykkerne placeres heri, således at hvert stykke ligger i en forskellig opløsning. Det skrives på kolberne hvilken opløsning, der er heri, så man ikke senere bliver i tvivl.
* Kolberne dækkes med sølvpapir og stilles væk. I dette forsøg stod kartoflerne i opløsningen i et døgn, før vi fortsatte forsøget.
* Ved forsøgets fortsættelse, tages de fem stykker kartoffel op af opløsningerne, tørres let med papir og vejes igen. Den nye vægt noteres.